
11.

Par nosacītās cenas apstiprināšanu nekustamajam īpašumam 
“Graudiņi-1”, Suntažu pag., Ogres nov.

Ogres novada pašvaldības (turpmāk – Pašvaldība) dome 2026. gada 18. jūnijā pieņēma lēmumu “Par nekustamā īpašuma “Graudiņi- 1”, Suntažu pag., Ogres nov., atsavināšanas procesa uzsākšanu” (protokols Nr. 8, 9.), ar kuru atļauts uzsākt Pašvaldībai piederošā nekustamā īpašuma “Graudiņi- 1”, Suntažu pag., Ogres nov., kadastra numurs 7488 002 0248 (turpmāk – Nekustamais īpašums), kas sastāv no zemes vienības ar kadastra apzīmējumu 7488 002 0248, ar kopējo platību 1,3 ha, un uz tās esošas vienstāvu dzīvojamās ēkas ar kadastra apzīmējumu 7488 002 0248 001 un palīgceltnēm (kadastra apzīmējumi: 7488 002 0248 004 un 7488 002 0248 005), atsavināšanas procesu.
Publiskas personas mantas atsavināšanas likuma (turpmāk – Atsavināšanas likums) 4. panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.

Saskaņā ar Atsavināšanas likuma 3. panta pirmās daļas 1. punktu un otro daļu, Nekustamais īpašums atsavināms pārdodot izsolē. Atsavināšanas likuma 17. panta otrajā daļā noteikts, ka mantu vispirms piedāvā izsolē ar augšupejošu soli. Solīšana sākas no mantas nosacītās cenas (Atsavināšanas likuma 8. pants). Atsavināšanas likuma 8. panta otrā daļa noteic, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, šī panta trešā daļa noteic, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, savukārt, šī panta sestā un septītā daļa noteic, ka nosacīto cenu atbilstoši mantas vērtībai nosaka mantas novērtēšanas komisija, novērtēšanai pieaicinot vienu vai vairākus sertificētus vērtētājus.

Pamatojoties uz sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 8.jūlija novērtējumu Nr. L16330/ER/2026 Nekustamā īpašuma tirgus vērtība 2026. gada 7. jūlijā ir 6000 EUR (seši tūkstoši euro).

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, kurā noteikts, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu, un ņemot vērā Atsavināšanas likuma 8. panta septīto daļu, Nekustamā īpašuma kadastrālo vērtību, grāmatvedības bilances vērtību, sertificēta vērtētāja novērtējumu Pašvaldības mantas novērtēšanas un izsoles komisija 2026. gada 27. jūlijā noteica (protokols Nr. KO.14/126) Nekustamā īpašuma nosacīto cenu 6 000 EUR (seši tūkstoši euro) apmērā.

Atsavināšanas likuma 5. panta pirmajā daļā noteikts, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu, otro daļu, 4. panta pirmo un otro daļu, 5. panta pirmo daļu, 8. panta otro, trešo, sesto un septīto daļu, 9. panta otro daļu, 10. panta otro daļu, 17. panta otro daļu, 36. panta pirmo daļu, Pašvaldību likuma 10. panta pirmās daļas 16. punktu un 73. panta ceturto daļu un ņemot vērā Ogres novada pašvaldības mantas novērtēšanas un izsoles komisijas 2026. gada 27. jūlija lēmumu “Par nosacītās cenas noteikšanu nekustamā īpašuma “Graudiņi-1”, Suntažu pagasts, Ogres novads atsavināšanai” (protokols Nr. KO.14/126),
balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – 2 (Dace Kļaviņa, Mariss Martinsons), "Nepiedalās" – nav, 

Ogres novada pašvaldības dome NOLEMJ:
1. Atļaut atsavināt Ogres novada pašvaldībai piederošo nekustamo īpašumu “Graudiņi-1”, Suntažu pag., Ogres nov., kadastra numurs 7488 002 0248, kas sastāv no zemes vienības (kadastra apzīmējums 7488 002 0248) ar kopējo platību 1,3 ha un uz zemes vienības esošas vienstāvu dzīvojamās ēkas ar kadastra apzīmējumu 7488 002 0248 001 un palīgceltnēm (kadastra apzīmējumi: 7488 002 0248 004 un 7488 002 0248 005), (turpmāk – Īpašums).

2. Apstiprināt Īpašuma nosacīto cenu 6 000 EUR (seši tūkstoši euro).
3. Noteikt Īpašuma atsavināšanas veidu – pārdošana izsolē.
4. Uzdot Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Īpašuma atsavināšanu, apstiprināt Īpašuma izsoles noteikumus un rīkot izsoli.
5. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai sagatavot un organizēt pirkuma līgumu noslēgšanu ar Īpašuma izsoles uzvarētāju 30 (trīsdesmit) dienu laikā pēc izsoles rezultātu apstiprināšanas. 
6. Kontroli par lēmuma izpildi uzdot Ogres novada pašvaldības izpilddirektoram.
(Sēdes vadītāja,

domes priekšsēdētāja A. Kraujas paraksts)
